พอดีว่าผมไปตรวจเลือดหา HIV ตอนเป็นเริม แล้วผลเลือดออกมาเป็นบวก แบบนี้จะเกิดจากการที่ผมเป็นเริมได้ไหมครับ ผมกำลังรอให้เริมหายแล้วจะไปตรวจดูอีกที ช่วยตอบให้ผมหายวิตกด้วยนะครับ ผมขอบคุณมากๆครับ รพ.ที่ผมไปตรวจเป็น รพ.เอกชนเล็กๆครับ
สวัสดีค่ะ มนุษย์คนคนนึง,การกำลังมีอาการของโรคเริมอยู่นั้น ไม่ว่าจะเป็นเริมที่ริมฝีปากหรือที่อวัยวะเพศ ไม่ได้ส่งผลกับการตรวจเลือดเพื่อหาเชื้อ HIV แต่อย่างใด คือไม่ได้ไปทำให้ผลการตรวจเป็นบวกได้ ดังนั้น หากตรวจเลือดหาเชื้อ HIV แล้วผลออกมาเป็นบวก ก็แสดงว่าน่าจะมีการติดเชื้อ HIV ค่ะแนะนำว่า ควรไปรับการรักษาโรคติดเชื้อ HIV ซึ่งสามารถใช้สิทธิการรักษาโดยไม่ต้องเสียค่าใช้จ่ายได้ทุกสิทธิ ไม่ว่าจะเป็นสิทธิประกันสุขภาพ (สิทธิ 30บาท) ประกันสังคมหรือข้าราชการ และในปัจจุบัน ยาต้านเชื้อไวรัส มีประสิทธิภาพดีมาก หากทานยาอย่างสม่ำเสมอ และดูแลสุขภาพอย่างดี อาจมีอายุขัยแทบไม่แตกต่างกับผู้ที่ไม่ติดเชื้อค่ะเมื่อจะไปรับการรักษายังโรงพยาบาลที่มีสิทธิ แพทย์จะทำการตรวจเลือดเพื่อยืนยันอีกครั้ง ดังนั้น อาจไม่ต้องกังวลว่าผลจะผิดพลาดหรือไม่ค่ะ